El termini per a la presentació dels formularis de sol·licitud és del 14 de setembre al 3 d'octubre de 2019.
El formulari de sol·licitud segons el model normalitzat ha de constar de les parts següents:
I, ha d'anar acompanyat de la següent documentació:
En el cas d'universitats o centres de recerca, l'investigador o investigadora responsable del projecte haurà de tenir-hi una vinculació permanent.
Les persones amb contractes ICREA, Ramón y Cajal o altres contractes postdoctorals amb una durada mínima de dos anys es consideren, membres amb vinculació permanent.
Cada investigador o investigadora només pot formar part d'un equip i, per tant, no pot constar com a membre en cap altra sol·licitud que es presenti en la mateixa convocatòria.
No poden sol·licitar aquests ajuts els ajuntaments, els ens locals ni els organismes que d'ells en depenguin.
Resten excloses de participació les persones vinculades laboralment amb l'Agència Catalana de la Joventut, la Direcció General de Joventut o l'Agència de Gestió d'Ajuts Universitaris i de Recerca.
La quantitat màxima disponible és de 20.000,00 euros.
L'import màxim per a cada ajut és de 10.000 euros.
Els ajuts s'han de destinar als conceptes següents:
Es permet la subcontractació de serveis o activitats relacionats amb l'objecte de l'ajut i que no puguin ser assumits directament per l'equip de recerca, sempre i quan s'indiqui prèviament en el pressupost i no superi el 30% de l'import atorgat.
No es pot subcontractar l'execució total o parcial de l'activitat que constitueix l'objecte de la subvenció, i s'ha de poder acreditar, si escau, que les activitats subcontractades no les pot assumir l'equip de recerca.
L'import atorgat no es pot destinar a les despeses següents:
Per tal de completar, desar i enviar les dades del formulari de sol·licitud és imprescindible disposar de l'Adobe Reader versió 8.0.0 o versions posteriors.
Per presentar la sol·licitud haureu de realitzar els passos següents:
Empleneu degudament el formulari.
El botó "Validar formulari" us indicarà els errors i/o els camps que us manquen completar.
Si desitgeu esborrar tots els camps introduïts, premeu el botó "Netejar formulari".
El formulari es pot desar, mitjançant el menú Arxiu-Desar, tancar i continuar treballant posteriorment.
Quan el formulari estigui correctament emplenat la marca d'aigua amb el text ESBORRANY canviarà pel text PENDENT D'ENVIAR.
Un cop completat i validat el formulari, envieu-lo a l'AGAUR prement el botó "Enviar formulari" (cal estar connectat a Internet).
Un cop enviat, el formulari ja no es podrà modificar.
Llavors, en el formulari apareixerà el "Número de referència AGAUR", que significa que l'enviament de la sol·licitud s'ha fet correctament.
Per tal de completar el procés de sol·licitud, és imprescindible que imprimiu el formulari prement el botó "Imprimir formulari".
Cal que presenteu la sol·licitud en paper, degudament signada juntament amb la documentació requerida, al registre de l'AGAUR (Passeig Lluís Companys, 23, Barcelona 08010).
La vostra sol·licitud només serà vàlida si la presenteu en paper dins el termini previst.
Si teniu problemes per descarregar formularis PDF, amb el navegador de Google Chrome, consulteu aquesta pàgina.
Per tal d'optar als ajuts, cal presentar un formulari de sol·licitud, d'acord amb el model normalitzat, adreçat a l'Agència Catalana de la Joventut.
El formulari de sol·licitud, que ha d'estar signat per la persona responsable del projecte amb el vistiplau del vicerector o vicerectora competent en la matèria o de la direcció de la institució sol·licitant, cal presentar-lo per Internet al portal de l'Agència de Gestió d'Ajuts Universitaris i de Recerca ( http://agaur.gencat.cat ).
La proposta de resolució provisional de concessió dels ajuts que emet l'òrgan instructor ha de contenir la llista de sol·licitants proposats per ser beneficiaris i la llista de reserva, i es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya.
Aquesta publicació substitueix la notificació individual.
Les persones proposades han de presentar el document d'acceptació de la subvenció dins del termini de deu dies hàbils a comptar des de l'endemà de la publicació o notificació de la proposta provisional.
El document normalitzat d'acceptació de l'ajut es pot obtenir a les dependències de l'Agència de Gestió d'Ajuts Universitaris i de Recerca, al passeig de Lluís Companys, 23, 1a planta, 08010 Barcelona, i també a les pàgines web http://agaur.gencat.cat i http://jovecat.gencat.cat/ca/
Juntament amb el document d'acceptació cal presentar la documentació següent:
Les persones sol·licitants poden presentar al·legacions a la proposta de resolució provisional.
S'entén que renuncien tàcitament a l'ajut les persones beneficiàries que no hagin presentat el document d'acceptació dins el termini i les condicions previstes.
Un cop transcorregut el termini d'al·legacions, l'òrgan instructor ha de resoldre sobre la inadmissió o el desistiment de sol·licituds i ha de notificar la resolució a les persones interessades mitjançant la seva publicació al Tauler electrònic de l'Administració de la Generalitat de Catalunya i elevar la proposta de resolució provisional a l'òrgan resolutori.
En cas que es produeixi alguna renúncia total o parcial, o no es lliuri el document d'acceptació en les condicions, l'òrgan instructor dels ajuts pot adjudicar l'ajut a les persones candidates de la llista de reserva.
Les renúncies i les substitucions es notifiquen individualment a la persona interessada, d'acord amb els articles 40 i següents de la Llei 39/2015, d'1 d'octubre, del procediment administratiu comú de les administracions públiques.
Qui i quan es notifica la resolució?
El procediment de concessió d'aquests ajuts és el de concurrència competitiva i s'ha de resoldre i notificar, com a màxim, en el termini de sis mesos a comptar des de la data de publicació de la convocatòria al Diari Oficial de la Generalitat de Catalunya (13 de setembre de 2019).
Transcorregut aquest termini sense que se n'hagi notificat la resolució expressa s'entendrà desestimada la sol·licitud.
La resolució que finalitza el procediment de subvenció es fa pública al Tauler electrònic de la seu electrònica de la Generalitat de Catalunya [URL] ).
Per tal de fer-ne una major difusió, i amb efectes informatius, es pot consultar el resultat de la resolució en les respectives pàgines web de l'Agència de Gestió d'Ajuts Universitaris i de Recerca i de l'Agència Catalana de la Joventut.
Contra la resolució de concessió o denegació dels ajuts, que no exhaureixen la via administrativa, les persones interessades poden interposar recurs d'alçada davant l'òrgan que ha dictat l'acte o davant la persona titular del Departament de competent en matèria de Joventut, en el termini d'un mes a comptar des de l'endemà de la data de la seva publicació.
L'Agència de Gestió d'Ajuts Universitaris i de Recerca ha d'efectuar el pagament de l'ajut directament a l'entitat que consti com a beneficiària en la resolució de concessió sense necessitat de presentar cap garantia.
L'import és lliurat de forma fraccionada.
El primer pagament, corresponent al 60% del total atorgat, es tramita un cop resolta la convocatòria i formalitzada l'acceptació.
El pagament del 40% restant s'inicia un cop presentada la justificació.
En el termini d'un mes des de la data d'acabament del període d'execució del projecte objecte de l'ajut, les persones beneficiàries han de justificar, d'acord amb el model normalitzat, l'execució efectiva dels projectes, que s'ha de presentar en el registre de l'Agència de Gestió d'Ajuts Universitaris i de Recerca.
La documentació que cal adjuntar al model normalitzat de justificació és la següent:
Sens perjudici de les formes de justificació indicades, les persones beneficiàries han de facilitar tota la informació que la Intervenció General de la Generalitat, la Sindicatura de Comptes, l'Agència de Gestió d'Ajuts Universitaris i de Recerca o d'altres òrgans competents requereixin d'acord amb la normativa de la Generalitat en matèria de subvencions.